**SZÖGEDI – GAZDASÁG SERTÉSTENYÉSZTŐ KFT. - SAJÓSZÖGEDI SERTÉS SZAPORÍTÓ TELEP**

**( Hrsz. 018/1.)**

**BO/16/14015-4/2016 számú – Hiánypótlás**

**2016. szeptember**

**Készítette:**

**Arcus Center Kft.**

3527 Miskolc, id. Rubik Ernő u. 5.

 (46) 412-924 (46) 507-301

 arcus@arcuscenter.hu  www.arcuscenter.hu

Tartalomjegyzék

[1. A „SZÖGEDI-GAZDASÁG SERTÉSTENYÉSZTŐ KFT. SAJÓSZÖGEDI SERTÉS SZAPORÍTÓ TELEP (Hrsz. 018/1.) EGYSÉGES KÖRNYEZETHASZNÁLATI ENGEDÉLY FELÜLVIZSGÁLATI DOKUMENTÁCIÓJA” című felülvizsgálati dokumentációt további 1 nyomtatott példányban. 3](#_Toc462220515)

[2. Felelősségvállalási nyilatkozatot a dokumentációban foglalt, a tevékenység technológiai részére vonatkozó adatokra és az azokból nyert környezetvédelmi és természetvédelmi információkra, megállapításokra külön-külön kiterjedően. 3](#_Toc462220516)

[3. A dokumentáció készítőinek élővilág-védelmi szakterületre kiterjedő érvényes szakértői jogosultságát igazoló irat másolatát 3](#_Toc462220517)

[4. A 314/2005. (XII.25.) Korm.rendelet (a továbbiakban: „R”) 20/B. § (1) bekezdésében előírtak teljesítése érdekében a felszín alatti vizek védelméről szóló 219/2004. (VII.21.) Korm.rendelet 15 § (8) bekezdésében és 13. számú mellékletében foglaltaknak megfelelően elkészített alapállapot-jelentést 2 példányban. 3](#_Toc462220518)

[5. A „R” 20/A.§ (4) bekezdés első mondatában előírtak (az engedélyben foglalt követelmények és előírásokat…felül kell vizsgálni) teljesítése érdekében ismertesse a 10454-27/2011. számú egységes környezethasználati engedély I.1.-4) pontjaiban foglaltakon tételesen végighaladva a telepen végzett tevékenységben az engedély kiadása óta bekövetkezett eltéréseket/módosításokat/változtatásokat indoklással. 3](#_Toc462220519)

[6. A létesítmény által igénybe vett terület helyszínrajzát a kibocsátó források (épületek, szennyvízakna, trágyatároló, stb.) bejelölésével, illetve azok EOV koordinátáinak feltüntetésével. 13](#_Toc462220520)

[7. Olyan térképet, mely a tevékenységből eredő környezeti hatások (levegőtisztaság-védelmi, zajvédelmi, földtani közeg-védelmi, stb.) területét – méterben is kifejezve – környezeti elemenként tartalmazza, egyben feltünteti a települések közigazgatási határát is. 14](#_Toc462220521)

[8. A sertésteleppel szomszédos ingatlanok helyrajzi számát és művelési ág szerinti besorolását. 14](#_Toc462220522)

[9. Vesse össze a www.ippc.hu honlapon elérhető, „Útmutató az elérhető legjobb technika meghatározásához a nagy létszámú sertéstelepek esetében” (KvVM Budapest 2004.) című dokumentumban meghatározott Elérhető Legjobb Technikával (BAT) a vizsgált telephelyen alkalmazott technikával (technológia, kibocsátások, monitoring, energiahatékonyság stb.) szöveges formában, valamint rövid, tömör táblázatos formában egyaránt. 14](#_Toc462220523)

[10. Nyilatkozzon – amennyiben volt ilyen – az elérhető legjobb technika alkalmazása érdekében végrehajtott fejlesztésekről 35](#_Toc462220524)

[Mellékletek 41](#_Toc462220525)

# 1. A „SZÖGEDI-GAZDASÁG SERTÉSTENYÉSZTŐ KFT. SAJÓSZÖGEDI SERTÉS SZAPORÍTÓ TELEP (Hrsz. 018/1.) EGYSÉGES KÖRNYEZETHASZNÁLATI ENGEDÉLY FELÜLVIZSGÁLATI DOKUMENTÁCIÓJA” című felülvizsgálati dokumentációt további 1 nyomtatott példányban.

Mellékelve 1db nyomtatott és 1 db digitális formában.

# 2. Felelősségvállalási nyilatkozatot a dokumentációban foglalt, a tevékenység technológiai részére vonatkozó adatokra és az azokból nyert környezetvédelmi és természetvédelmi információkra, megállapításokra külön-külön kiterjedően.

Az *1. számú melléklet* tartalmazza.

# 3. A dokumentáció készítőinek élővilág-védelmi szakterületre kiterjedő érvényes szakértői jogosultságát igazoló irat másolatát

A *2. számú melléklet* tartalmazza.

# 4. A 314/2005. (XII.25.) Kormányrendelet (a továbbiakban: „R”) 20/B. § (1) bekezdésében előírtak teljesítése érdekében a felszín alatti vizek védelméről szóló 219/2004. (VII.21.) Kormányrendelet 15 § (8) bekezdésében és 13. számú mellékletében foglaltaknak megfelelően elkészített alapállapot-jelentést 2 példányban.

Az alapállapot - jelentés mellőzésének indoklását a *3. számú melléklet* tartalmazza.

# 5. A „R” 20/A.§ (4) bekezdés első mondatában előírtak (az engedélyben foglalt követelmények és előírásokat…felül kell vizsgálni) teljesítése érdekében ismertesse a 10454-27/2011. számú egységes környezethasználati engedély I.1.-4.) pontjaiban foglaltakon tételesen végighaladva a telepen végzett tevékenységben az engedély kiadása óta bekövetkezett eltéréseket/módosításokat/változtatásokat indoklással.

**I.1. Az engedélyezett létesítmény az összevont környezeti hatásvizsgálati és egységes környezethasználati engedélyezési dokumentáció alapján:**

Az engedélyes adatai:

Név: SZÖGEDI-GAZDASÁG Sertéstenyésztő Kft.

Székhely:3525.Miskolc, Széchenyi út 8. I/1.

Telephely: 3599.Sajószöged külterület 018/1. hrsz.

Az engedélyezett tevékenység besorolása:

A tevékenység TEÁOR ’08 száma: 0146 Sertéstenyésztés

Az engedélyezett tevékenység az Európai Bizottság 2000/479/EC határozata szerinti besorolása:

NACE kód: 01.2 (mezőgazdaság, állattenyésztés)

NOSE-P kód: 110.05 (létesítmények baromfi vagy sertéstenyésztésre)

SNAP kód: 1005 (hígtrágyakezelés)

A tevékenység a 314/2005. (XII.25.) Kormányrendelet szerinti besorolása: 1. számú melléklet 2. pont: „Sertéstelep több, mint 3000 férőhellyel 30 kg feletti hízók vagy 900 férőhellyel kocák számára”, valamint a 2. számú melléklet 11.b. pont) pont: „Nagy létszámú állattartás, Létesítmények intenzív sertéstenyésztésre, több mint 2000 férőhely (30kg-on felüli) sertések számára”.

**Alapadatok:**

1. A tevékenység helye és területigénye:

A telephely helyrajzi száma: Sajószöged, 018/1 hrsz.

A telephely területének nagysága: ∑terület = 45.205 m2, amelyből burkolatlan felület nagysága: ∑burkolatlan= 36.971 m2

Jelenleg ∑= 8.234 m2, a bővítést követően: ∑= 9192 m2

A telephely központi EOV koordinátája: X=291.875 m

Y=793.362 m

Az állattartó telep 35. sz. főközlekedési út mellett fekszik, közvetlen közelében mezőgazdasági területek, gyümölcsös, erdő területek találhatóak. A telep Sajószöged belterületétől 1204 m-re, Nagycsécs belterületétől 931 m-re helyezkedik el. A telephely határától a Sajó-folyó jobb oldali partvonala 16 m-re húzódik.

1. A tevékenység volumene:

A telephelyen jelenleg 4 db állattartó épület található, és további 1 db épületbővítést terveznek:

* 1 db szaporító épület (438 db koca, 150 db süldő, 8 db kan, 1056 db malac)
* 1db malacnevelő épület (3840 db malac)
* 2 db hizlalda (3840 db hízó)
* további 1 db kis hizlalda bővítése (nem lesz állománynövekedés)

1. A tevékenység leírása:

A telephelyen jelenleg nagy létszámú állattartás zajlik. Vágásra alkalmas hízók nevelése, értékesítése révén. A telephelyen lévő törzs kocaállomány megtermékenyítése a telephelyen lévő tenyészkanok segítségével, természetes és mesterséges úton egyaránt történik. Az elletést követően a malacokat és a kocákat a battériákban tartják kb. 50 napig, majd az elválasztást követően a malacok a hizlaldákba kerülnek, ahol a megfelelő súly elérése után értékesítik őket.

A fejlesztéseket követően az épületek egy része elbontásra került, másik részének belső szerkezetét korszerűsítették, valamint további új épületeket építettek, építenek.

A tevékenység során a felhasznált takarmány előre bekevert táp, amelyet szerződés alapján beszállítóktól szereznek be, amelyet tranzit silókba juttatnak tárolás céljából. Jelenleg a telephelyen összesen 16 db 5 m3-24 m3, a bővítést követően további 10 m3-15 m3-es tranzittartály kerül felállításra. Majd onnan az épületek mellé felállított kisebb kapacitású tranzit silókba juttatják a tápkeverékeket, állatállománynak megfelelően. A takarmánytároló tornyok feltöltése során a pneumatikai szállító levegő elvezetésére szolgáló csonkra 20 mikronos szűrőszövetből készült filter-zsák került a kiporzás megakadályozására.

A kocák és kanok etetése és itatása egyedileg történik, míg a hizlaldákban és a malacnevelő egyes részein teljesen automatizáltan működik. A nagyon fiatal malacok, a betanulási idő alatt manuális etetés és itatásban részesülnek.

A telepen található 16 db takarmánysilóból a takarmány behordó – és elosztó rendszeren át jut az épületek etető-itató rendszeréhez.

A víz előkészítésére és a gyógyszer adagolására 1 db komplett Roxell előreszerelt vízpanel került beépítésre gyógyszeradagolóval, szűrővel, hálózati nyomásszabályzóval, by-passal, manométerekkel.

A telephelyen az összes állattartó épület lagúnás rendszerrel került kialakításra, az épületekben 80 cm mély lagúna lett kialakítva, és a lagúna felett 13 cm vastag taposórács épült.

Az állattartó épületekben keletkező hígtrágya új, gravitációs hálózaton keresztül kerül a központi, átemelő, szintvezérlős 40 m3-es gyűjtőaknába, onnan pedig a 2 db, egyenként 4000 m3-es vasbeton hígtrágya tárolóba. Az évente keletkező hígtrágya mennyisége kb. 14.350 m3, ami mezőgazdasági területekre kerül kihelyezésre, szerződés alapján.

A hígtrágyatároló a Sajó folyótól 175 m-re került kialakításra.

Az állattartó épületek szellőztetése mesterséges, kombinált úton történik SKOV DOL 234 vezérlőautomatika által, fali ventillátorokkal, DA 600-as, 15.600 m3/h teljesítményű elszívó berendezésekkel, nyílászárókon, illetve tetőszellőztetőkön keresztül.

Az ólak takarítását a különböző korú sertések turnusváltásakor végzik el. A takarítás és a fertőtlenítés során, nagy nyomású STERIMOB mosóberendezéseket alkalmaznak. A keletkező hígtrágyával szennyezett mosóvizet az elvezető hálózaton keresztül vezetik a trágyatárolókba.

Az ólak megvilágítását energiatakarékos, természetes fényhatású világítótestekkel oldják meg. A szociális épület fűtését 1 db 32 kW névleges hőteljesítményű JUNKERS ZSC28-1típusú melegvizes gázkazán, valamint 2 db 5,4 kW teljesítményű gázkonvektor, továbbá IH-AR 100 típusú, összesen 3db 116 kW teljesítményű hőlégfúvó biztosítja. Ezekhez a gázmennyiséget a telephelyen található, egyenként 5 m3-es mennyiségű földfeletti PB gáztartály szolgáltatja.

1. A telephely létesítményei:

* Állattartó épületek (4 db)
* Szociális épület
* Porta épület
* Víztermelő kutak (2db), víztorony, vízvezeték rendszer
* Kommunális szennyvíz akna
* Hígtrágya elvezető hálózat, 2 hígtrágya átemelő akna
* 4000 m3-es hígtrágya tároló medencék (2 db)
* Takarmánysilók (16 db), takarmánykeverő létesítmény (alapanyag- és készáru tároló tornyokkal, hídmérleggel)
* Állati hullatároló épület
* Monitoring rendszer (3 db figyelőkút: M-1; M-2; M-3)
* PB gáztartályok (2 db)
* Tűzi víz kivételi mű (2db)
* A kerítés riasztó rendszerrel ellátott
* 1 db trafó

A bővítést követően további 1 db hizlalda épület (957,61 m2) és az ahhoz tartozó 2 db 10 m3- 15 m3-es tranzitsiló tartályok megépítését tervezik.

A sertéstelep jelenlegi alapterülete: 8.234 m2, a bővítést követően pedig 9,192 m2.

**I.2. Az alkalmazott műszaki megoldások és az elérhető legjobb technikának való megfelelés:**

A sertéságazatra vonatkozó elérhető legjobb technikákat (BAT) az „Integrated Pollution Prevention and Control (IPPC) Reference Document onBest Available Techniques for Intensive Rearing of Poultry and Pigs July 2003” című angol nyelvű, valamint az „Útmutató az elérhető legjobb technika meghatárázoásához a nagy létszámú sertéstelepek esetében” (KvVM Budapest 2004.) című magyar nyelvű dokumentáció tartalmazza. A BAT-nak való megfelelést ezen dokumentumokban foglaltak alapján vizsgálta az engedélyezési dokumentáció.

A sertéstelep területe kerítéssel körülkerített. A telepre gépjármű a kiépített fertőtlenítő betontálcán keresztül jut be. A személyi bejáró kéz- és lábfertőtlenítővel ellátott. Az öltöző fekete-fehér rendszerű.

Az állattartó épületek padozata, oldalfalai könnyen takaríthatók, fertőtleníthetők, a keletkezett szennyvíz, trágya, trágyalé maradéktalanul eltávolítható. A berendezések könnyen kezelhetőek, takaríthatóak, egészséget nem károsítnak. A megfelelő szellőzés, világítás, stb. biztosított.

**Anyagfelhasználás:**

A sertéstelepen jellemző anyagfelhasználás:

* takarmány (legnagyobb mennyiségi felhasználás)
* rovar és rágcsálóirtó szerek
* fertőtlenítőszerek
* állatgyógyászati készítmények

Meghatározásra került az egyes sertéscsoportok takarmány összetétele, mennyisége. A takarmányt a silókban tárolják, az etetésig. Innen önetető berendezések segítségével történik az etetés, így a veszteség minimálisra lett csökkentve.

Az ivóvíz ellátást szerződés alapján az ÉRV Zrt. szolgáltatja. A kommunális szennyvíz egy 10 m3-es gyűjtőaknába, majd onnan a szennyvízhálózatba kerül.

Az álaltok itatása víztakarékos itatókkal történik, ezek az ún. csészés itatók.

**Energiahatékonyság:**

Az épületek a természetes szellőzést lehetővé tevő nyílászárókkal és gerincszellőzőkkel vannak felszerelve. A mesterséges szellőztetésre szolgáló elektromos ventillátorok számítógépes vezérlésűek, automatikus üzeműek.

A szociális épületek és a fűtést igénylő állattartó épületek fűtését korszerű, vezetékes fűtőberendezésekkel oldják meg. A fűtőberendezések szabályozására termosztát szolgál.

A megvilágításokat energiatakarékos, természetes hatású led izzókkal oldják meg.

**Hulladékkezelés:**

Az állattartó telepen keletkező hulladékok: veszélyes (állatgyógyászati eszközök) és nem veszélyes hulladékok (települési hulladékok, állati hulla, hígtrágya)

A telepen a hulladékok szelektív gyűjtése, kezelőknek való átadása megoldott.

**Hígtrágyakezelés:**

Az állattartó épületekben a lagúnás rendszer vízzáró kialakítással lett kialakítva.

A hígtrágyát gravitációs hálózaton keresztül vezetik a központi átemelő aknába, amely szintvezérelt. Onnan a 2 db egyenként 4000 m3-es hígtrágyatárolóba juttatják.

A trágyatárolók műszaki védelemmel ellátottak, vasbeton szerkezetűek.

Az így összegyűjtött hígtrágya mennyiséget szántóföldi hasznosításra használják fel, injektálásos módszerrel, csökkentve a bűzkibocsátást.

**Monitoring:**

A felszín alatti vizekre gyakorolt hatások ellenőrzésére monitoring rendszer lett kialakítva, amely 3 db figyelőkútból áll (M-1; M-2; M-3). A figyelő kutak 1752-4/2005. számú vízjogi engedéllyel rendelkeznek. Negyedévente akkreditált vízvizsgálatot kell végezni.

**I.3. A tevékenység által okozott környezetterhelések és igénybevételek:**

**Vízkibocsátás, vízkezelés:**

*Vízellátás*

A telep saját vízellátó rendszerrel rendelkezik 2279-1/2005. számú vízjogi üzemeltetési engedély 2030-ig érvényes, azonban ezt jelenleg nem használják. Helyette a vízellátást szerződés keretén belül az ÉRV Zrt. szolgáltatja telephelynek.

Állatok itatása: 13.402 m3/év

Takarítás: 100 m3/év

Szociális 329 m3/év

∑=13.831 m3/év

*Szennyvízkezelés*

Kommunális szennyvíz mennyisége: 329 m3/év, mely gyűjtésre 1 db 10 m3-es gyűjtőakna szolgál. A szennyvizet a hálózatba juttatják. Az ólak takarításához nagynyomású STERIMOB berendezést használnak.

A trágyával szennyezett mosóvíz a hígtrágya elvezető hálózaton keresztül a hígtrágya tároló medencékbe kerül.

*Hígtrágyakezelés, -tárolás*

Az állattartó épületekben 80 cm mély vízzáró lagúna lett kialakítva, taposóráccsal.

A keletkező hígtrágya az új elvezető hálózaton az átemelő szivattyúk által kerül a 40 m3 központi gyűjtő-átemelő aknába, majd a 2 db, egyenként 4000 m3-es hígtrágya tárolókkal együtt elbontásra kerül.

Évente keletkező hígtrágya mennyisége: 14.350 m3

A hígtrágya tárolók a Sajótól 175 m-re kerültek elhelyezésre, ami megfelel a 27/2006 (II.7) Kormányrendelet 8.§ (3) bekezdésében foglaltaknak.

*Csapadékvíz*

A telephelyen nincs kiépített csapadékvíz elvezető rendszer. Az épületekre hulló csapadékvíz összegyűjtésére függőeresz, levezetésére lefolyócsatorna szolgál. A telep kifutók nem épültek, így a csapadékvíz trágyával nem keveredik, a tetőszerkezetre hulló csapadékvizek az ingatlanon belül elszikkadnak, a tevékenység során nem szennyeződnek.

*Monitoring*

A talajvízre gyakorolt hatásának nyomon követésér, a felszín alatti vizek minőségének és vízszintjének ellenőrzésére 3 db megfigyelőkút szolgál.

|  |  |  |  |  |
| --- | --- | --- | --- | --- |
| **Figyelőkút** | **EOV Y (m)** | **EOV X (m)** | **Talpmélység (m)** | **Szűrőzés (m-től m-ig)** |
| M-1 | 793443,45 | 291938,25 | 8,0 | 5,0-7,0 |
| M-2 | 793382,74 | 291879,76 | 8,0 | 5,0-7,0 |
| M-3 | 793555,70 | 291847,70 | 8,0 | 5,0-7,0 |

**Levegőbe történő kibocsátás:**

A telephelyre irányuló szállítási tevékenység (az alapanyag beszállítás, kitrágyázás, állomány be- és kitelepítése) légszennyező hatása elhanyagolható.

A telepen működő potenciális bűzforrások: hígtrágya tárolók, állatszállások. A szagkibocsátásból származó szagimisszió modellezése alapján a bűzhatás lakott területet nem érint. A szagimisszió csökkentése érdekében védőfásítást alakítottak ki a telep körül.

**Zaj- és rezgésterhelés:**

A telephely a legközelebbi védendő objektumtól 931 m –re helyezkedik el. A közvetlen környezetében pedig mezőgazdasági művelés alatt álló területek találhatóak.

A telephelyen csak nappal végeznek tevékenységet (állatgondozás, takarmánykeverés, szállítás). Az éjszakai időszakban az állattartó épületek gépi szellőztető berendezései működnek.

Ezek a zajforrások a szellőztető rendszer, és a szállítójárművek.

**Hulladékgazdálkodás:**

A telepen a tartási technológiából eredően az alábbi hulladékok keletkeznek:

|  |  |  |
| --- | --- | --- |
| **Hulladék megnevezése** | **Hulladékazonosító kód** | **Mennyiség (t)** |
| Veszélyes anyagokat tartalmazó csomagolási hulladékok (gyógyszeres göngyöleg) | 15 01 10 | 0,06 |
| Egyéb települési hulladék (kommunális szilárd hulladék) | 20 03 01 | 3 |
| Állati ürülék, vizelet, trágya (híg- és almostrágya) | 02 01 06 | 14.350 |
| Hulladékká vált állati szövetek (nem fertőző betegségben elhullott állatok tetemei) | 02 01 02\* | 25 |
| Emésztőgödörből származó iszap (kommunális folyékony hulladék) | 20 03 04\* | 329 |

A bővítés során keletkező hulladékok és mennyiségük:

|  |  |  |  |  |  |
| --- | --- | --- | --- | --- | --- |
| **Sor-szám** | **Építési hulladék** | | | **Kezelési mód** | |
| **Hulladék anyagi minősége szerinti csoportosítás** | **Hulladékaonosító kódszám** | **Tömeg**  **(t)** | **megnevezése** | **helye** |
| 1. | Kitermelt talaj | 17 05 04 | 1.500 | Hasznosítás | tereprendezés az építési területeken  (018/1 hrsz.) |
| 2. | Betontörmelék | 17 01 01 | 150 | Hasznosítás | Útstabilizálás  (018/1 hrsz.) |
| 3. | Fahulladék | 17 02 01 | 18 | Hasznosítás | Kivitelező elszállítja |
| 4. | Műanyag hulladék | 17 02 03 | 1 | Hasznosítás | Kiv. elszállítja |
| 5. | Fémhulladék | 17 01 07 | 4 | Hasznosítás | Kivitelező elszállítja (MÉH) |
| **Összesen** | | | **2.673** |  |  |

A telephelyen keletkező hulladékokat műanyag zsákokban gyűjtik össze, és heti rendszerességgel szállítják el.

Az állatgyógyászati tevékenység során keletkező veszélyes és nem veszélyes hulladékok ártalmatlanításáról ÉMK Kft. gondoskodik.

A telephelyen a gépek karbantartását, javítását nem végzik, így az ebből származó veszélyes hulladékok (pl. olajos rongy, fáradt olaj) nem keletkezik.

Az elhullott állatok tetemeit egy zárt beton aljzatú 11,4 m2-es épületben helyezik el, ahonnan az ATEV Zrt. szállítja el rendszeresen, illetve egyedi megrendelés alapján. A korábban tervezett hullaégető mű végül nem épült meg. Nem elég költséghatékonynak bizonyult. Kevés számú állat hullik el egy tenyészidőszak alatt, így megépítése nem célszerű és kifizetődő.

A telephelyen bővítést kívánnak végrehajtani. Egy további kis 957,61 m2-es hizlalda megépítésével, amelyből származó hulladékok.

**Élővilág:**

A létesítmény által igénybevett területen antropogén hatás alatt álló, bolygatott élőhelyek vannak. A telephely környezetében mezőgazdasági hasznosítású területek találhatóak.

**I.4. Kibocsátási határértékek:**

1. Levegőtisztaság-védelmi kibocsátási határértékek

A telephelyen bejelentés köteles légszennyező pontforrás jelenleg nincs és nem is terveznek a jövőben sem, ezért technológiai kibocsátási határértéket nem állapítottak meg.

1. Vízminőség-védelmi kibocsátási határértékek

A telephelyen technológiai szennyvíz nem keletkezik, az istállók takarítása során keletkező hígtrágyával szennyezett mosóvíz a hígtrágya tárolókba jut, amíg a kommunális szennyvíz zárt tárolóba, majd onnan a szennyvízcsatorna hálózatba kerül.

A fent leírtak nem tartoznak a 220/2004 (VII.21.) Kormányrendelet szerinti engedélyezési kötelezettség hatálya alá, emiatt vízminőség védelmi kibocsátási határértékek megállapítására nem került sor.

1. Zaj és rezgés hatása elleni védelmet szolgáló határértékek

Kibocsátási határérték meghatározására nem került sor, tekintettel arra, hogy a telephely környezetében zajvédelmi szempontból védendő objektum nem található.

# 6. A létesítmény által igénybe vett terület helyszínrajzát a kibocsátó források (épületek, szennyvízakna, trágyatároló, stb.) bejelölésével, illetve azok EOV koordinátáinak feltüntetésével.

A helyszínrajzot a *4. számú* melléklet tartalmazza.

# 7. Olyan térképet, mely a tevékenységből eredő környezeti hatások (levegőtisztaság-védelmi, zajvédelmi, földtani közeg-védelmi, stb.) területét – méterben is kifejezve – környezeti elemenként tartalmazza, egyben feltünteti a települések közigazgatási határát is.

A térképet az *5. számú melléklet* tartalmazza.

# 8. A sertésteleppel szomszédos ingatlanok helyrajzi számát és művelési ág szerinti besorolását.

A sertésteleppel szomszédos ingatlanok helyrajzi számát és művelési ág szerinti besorolását tartalmazó térképet az *6. számú melléklet* tartalmazza.

# 9. Vesse össze a [www.ippc.hu](http://www.ippc.hu) honlapon elérhető, „Útmutató az elérhető legjobb technika meghatározásához a nagy létszámú sertéstelepek esetében” (KvVM Budapest 2004.) című dokumentumban meghatározott Elérhető Legjobb Technikával (BAT) a vizsgált telephelyen alkalmazott technikával (technológia, kibocsátások, monitoring, energiahatékonyság stb.) szöveges formában, valamint rövid, tömör táblázatos formában egyaránt.

***Elérhető legjobb technika /BAT/ megfelelés***

***BAT követelmények***

- A sertéstelep területi elhelyezkedése:

A telepek helyét úgy kell megválasztani, hogy közelükben álljon rendelkezésre megfelelő mezőgazdasági terület, ahova a trágya kijuttatható - ez állategészségügyi és talajvédelmi szakhatósági engedélyezési szempontból kötelező követelmény.

- A felszíni vizek és a talajvíz védelme a sertéstelep és a trágya/hígtrágya elhelyezésére használt mezőgazdasági terület közelében.

Annak érdekében, hogy biztosítható legyen a felszíni vizek és a talajvíz védelme mind a sertéstelep, mind a trágya/hígtrágya elhelyezésére használt mezőgazdasági terület közelében, a létesítmény helyének kijelölésekor tekintettel kell lenni a felszíni és felszín alatti vizek hidrológiai jellemzőire, a felszíni vizek minőségére, a nitrát érzékeny területekre, a foszfát érzékeny területekre, a védendő vízbázisokra, és az ehhez kapcsolódó stratégiákra.

* vízbázisok, a talajvíz sérülékenysége
* talajvíz áramlási iránya
* felszíni és felszín alatti elfolyás a trágya/hígtrágya kijuttatására használt mezőgazdasági területről (ha van)
* alapállapot információk a felszíni és felszín alatti vizek minőségéről
* élővizek elhelyezkedése a sertéstelep és a trágya/hígtrágya kijuttatására használt mezőgazdasági terület közelében
* talajtípusok elemzése, illetve a trágya/hígtrágya kijuttatására használt mezőgazdasági terület vonatkozásában a terület megfelelőségét bizonyító átfogó értékelés, a vonatkozó talajvédelmi előírásoknak megfelelően

- A létesítmény közelében a zaj és bűzhatásból eredő problémák megelőzése:

A létesítmény helyének megfelelő megválasztásával minimumra lehet csökkenteni a tevékenységből származó zaj és bűz által okozott zavaró környezeti hatásokat. A hely kijelölésekor az uralkodó szélirányt is figyelembe kell venni. A létesítmény méretétől valamint a helyi körülményektől függően szükséges a megfelelő (előírt) védőtávolság megtartása a legközelebbi szomszédos lakóháztól. A bűzhatás a nagy létszámú állattartó telepek esetében nagyban függ a telep méretétől, tervezésétől, működtetésétől; illetve az állatlétszám növelésével a bűzhatás is valószínűsíthetően növekszik. A nagyobb méretű létesítmények esetében a gáz emissziók megfelelő kezelésével igazolható, hogy az adott létesítmény esetében kisebb (esetleg nagyobb) védőtávolság is elfogadható. A lakóingatlanok mellett figyelembe kell venni a szomszédos ipari létesítmények elhelyezkedését is. A létesítmény működéséhez kapcsolódó minden tevékenység végzésekor úgy kell eljárni, hogy a levegőbe történő kibocsátások és/vagy a bűzhatás ne eredményezhessen jelentős károsodást.

***Értékelés***

A sertéstelep területi elhelyezkedése kedvezőnek ítélhető, mert a sertéstelepekre jellemző kibocsátások kis terhelést jelentenek a közvetlen környezetre:

* A telep a Sajó folyó vízgyűjtőjéhez tartozik.
* A Sajó folyó jobb oldali partvonala a sertéstelep É-i kerítésétől 16 m távolságra húzódik.
* **A Sajó folyó 6,0 m széles parti sávját a sertéstelep tervezett bővítése, rekonstrukciója nem érinti!**
* A sertéstelep legalacsonyabb pontja 97,80 mBf. Az a terület a telephely D-i oldalán található, a 35. sz. főközlekedési út környezetében.
* A beruházással érintett ingatlan É-részén a terepszint magassága 100,20-100,60 mBf.
* A telephely terepszintje a Sajó folyó felé emelkedik 2,4-2,6 m-rel.
* A vízfolyásokkal a vizsgált területeknek közvetlen kapcsolata nincs.
* **A Sajó folyó nagyvízi árvízi elöntése a sertéstelepet nem fenyegeti.**
* A KHT-val és az IPPC-vel érintett sertéstartó telep Sajószöged közigazgatási külterületén, a 018/1 hrsz. ingatlanon valósult, illetve valósul meg. A sertésnevelő telep a Tiszaújváros-Miskolc 35. sz. főközlekedési út jobb oldalán, Sajószöged településtől 1.204 m, Nagycsécs településtől 931 m m távolságra található. A távolság és az uralkodó szélirány miatt a településeken lakosságát zavaró bűz- és zajterhelés nem alakul ki.

A sertéstelepet –az É-i területet kivéve- mezőgazdasági művelésű területek veszik körül.

Az engedélyek az előírásoknak megfelelő ún. jó mezőgazdasági gyakorlat alapján végzik a sertéstartási tevékenységet, amellyel a felszíni vizek és a talajvíz védelme megfelelőnek bizonyult.

Sertéstelep súlyponti koordinátái:

* EOVY = 793.362 m
* EOVX = 291.875 m

**Kibocsátás csökkentési technológiák, anyagfelhasználás csökkentése:**

A sertéstelepen a következő anyagokat használják:

* takarmányok
* fertőtlenítő anyagok
* rovar- és rágcsálóirtó szerek
* állatgyógyászati készítmények

A felhasznált anyagok közül a legnagyobb mennyiségben a takarmányokat használják, amelyek a jelentős költségükön túl alapvetően meghatározzák a kibocsátott főtermék, melléktermékek és hulladékok minőségét és mennyiségét is.

***1. Elvárás:***

A takarmány tápanyagtartalmát úgy kell meghatározni, hogy az még biztosítsa az állatoknak az előirányzott termelési szint eléréséhez szükséges tápanyagmennyiséget, de a lehető legkevesebb tápanyag jusson ki a trágyába.

Ennek megfelelően:

* A termelési ciklus különböző fázisaiban más-más takarmánykeveréket kell etetni az állatokkal. Megfelelő takarmányozással egészségesebb az állatállomány, magasabb a súlygyarapodás és javul a fajlagos takarmányértékesítés.
* A fentiekkel összefüggésben törekedni kell a trágya nitrogén és foszfor tartalmának csökkentésére.
* Olyan etetési technológiát kell alkalmazni, amely lehetővé teszi a kiadott takarmánykeverékek pontos mennyiségének nyomon követését.

***1. Értékelés:***

A sertéstelepet a Kft a telephelyen felállítandó takarmánykeverőből származó takarmányokkal látja el.

A takarmányok alapanyagául szolgáló szemes terményeket, ill. a kész takarmány keverékeket laboratóriumi beltartalom és toxin vizsgálattal ellenőrzik az előállító üzemben

A Kft a telep takarmány alapanyagainál (premixek ) a takarmány adag optimalizálással kidolgozta a biológiai és hozam igények, valamint gazdaságossági elvek alapján az egyes sertés korcsoportok takarmány adag összetételét és napi adagját.

A mérlegelés után telepre beszállított takarmányok mennyiségét szállítójegy alapján átveszik és felhasználását figyelemmel kísérik.

A takarmányokat védett helyen, takarmánytároló tornyokban tárolják, ezzel a mennyiségi és minőségi veszteséget minimálisra szorították le.

A sertések takarmányában használt premixek és tápok használatával a következő hatások érhetők el:

* fehérje felhasználás csökkentés szintetikus aminósavak felhasználásával (lizin, treonin, triptofán és metionin) és emészthetőség növelésével. Ezzel a takarmányok nyersfehérje tartalma akár 20 %-kal csökkenthető.
* csökken az ammónia ürítése
* májfunkció terhelés csökken
* a prestarter malactápban a foszfor 30%-kal csökkenthető

***2. Elvárás:***

Takarmányok esetében meg kell akadályozni a takarmány kiszóródását és pazarlását. Ennek megfelelően:

Olyan etető-berendezést kell alkalmazni, mellyel a kiszóródás okozta takarmány veszteség a minimumra szorítható

***2. Értékelés:***

A sertések etetéséhez típusú SPIRÁLOS BEHORDÓ rendszert használnak, melynek feladata, hogy a takarmányt a tranzit-tartálytól az etetővonalak elején elhelyezett tároló garatokba jutassa. Ezzel a korszerű, az állatok ad libitum etetését lehetővé tevő önetetők alkalmazásával a kiszóródás okozta takarmány veszteség a minimumra szorítható, az állatok étvágya fokozható és az istálló levegőjének por szennyezése is kisebb.

***3. Elvárás:***

Az anyagtakarékosság általános elve a mennyiségi és minőségi veszteség nélküli tárolás és az okszerű, engedélyezett felhasználás.

***3. Értékelés:***

A takarmányokat a környezeti káros hatásoktól és kártevőktől védetten takarmánytároló silókban tárolják.

A veszélyes anyagokkal kapcsolatos általános tevékenységi engedély alapján a fertőtlenítésre használt szerek: Hypo, klórmész, valamint a nagy hatékonyságú, korszerű, anyagtakarékos használatot lehetővé tevő BioMan termékek: Kleecare, DisTab CL és Safe Hand.

Tárolásukra elkülönített, zárható helyiség szolgál a tenyész épületben.

Felhasználásuk a használati útmutató alapján történik.

Az állatgyógyászati készítményeket az arra vonatkozó állategészségügyi előírásoknak megfelelően szerzik be és használják fel.

A telep állatgyógyászati tevékenységét hatósági állatorvos látja el.

**Energiafelhasználás csökkentése:**

A telepen jellemző főbb, energiafogyasztással járó tevékenységek a következők:

* fűtés
* szellőztetés
* szociális épületben (öltözők, irodák) folytatott tevékenységek
* tér és istállóvilágítás
* a takarmányok előkészítése és kiosztása
* a trágya kezelése

***l. Elvárás:***

Amennyiben az istállók és a szociális épület fűtéséhez jelentős energia mennyiséget használnak fel, jelentős költségmegtakarítás, valamint széndioxid kibocsátás csökkentés érhető el, ha a legjobban hasznosuló energiaforrást alkalmazzák (pl. elektromos energia helyett gáztüzelésű berendezést), feltéve, hogy a kiválasztott berendezéssel megfelelően szabályozható a bevitt energia mennyisége.

***1. Értékelés:***

A fűtéshez PB gáz üzemű berendezéseket használnak.

A hőmérséklet szabályozása automatikus hőfok szabályozókkal történik.

A szociális épület fűtését 1 db 32 kW névleges hő teljesítményű melegvizes gázkazán –Junkers ZSC28-1 típusú-, valamint 2 db, 5,4 kW teljesítményű gázkonvektor biztosítja.

Földgázüzemű IH-AR 100 típusú – összesen 3 db 116 kW – hőlégfúvó biztosítja a tenyész- és a malacnevelő épület fűtését.

***2. Elvárás:***

Csökkenteni kell a fűtés és szellőztetés során felhasznált energiamennyiséget. Ennek megfelelően:

* Törekedni kell a természetes szellőztetés alkalmazására
* Energia hatékony fűtőberendezéseket kell alkalmazni
* Megfelelő hőszigetelést kell alkalmazni
* Automatizálni kell a fűtés és szellőzés szabályozását

***2. Értékelés:***

Az állattartó épületek természetes szellőztetést lehetővé tevő nyílászárókkal és gerincszellőzőkkel vannak felszerelve. A mesterséges szellőztetésre szolgáló elektromos ventillátorokat teljesen automatikus üzeműek, számítógép vezérléssel.

A szociális épületek és a fűtést igénylő állattartó épületek fűtését korszerű, vezetékes gáz üzemű fűtőberendezésekkel végzik. A fűtőberendezések szabályozására elektromos vezérlésű termosztátok szolgálnak.

***3. Elvárás:***

Csökkenteni kell a világításra felhasznált energiamennyiséget. Ennek megfelelően:

* Izzólámpa helyett törekedni kell a kompakt fénycsövek használatára
* A világítótesteket tisztán kell tartani

***3. Értékelés:***

Az istállók megvilágítását természetes fényhatású energiatakarékos világítótestekkel oldják meg.

A garantált fényintenzitás maximum 25 Lux/m2.

A sertéstelepen alkalmazott szakképzett karbantartó, villanyszerelő feladatai közé tartozik a világítótestek javítása, takarítása.

***4. Elvárás:***

Csökkenteni kell a takarmány előkészítéséhez és kiosztásához felhasznált energiamennyiséget. Ennek megfelelően:

* A takarmány előkészítésére, kiosztására, szállítására a leghatékonyabb (energiatakarékos) berendezéseket kell használni.

***4. Értékelés:***

Az ömlesztett takarmányok telepre történő szállítására és a tároló tornyokba juttatására zárt tartályú, légszállító rendszerű eszközt használnak. A takarmányszállítást a nappali időszakban végzik.

Az istállók mellett elhelyezett takarmánytároló tornyokból a takarmány behordó csiga segítségével kerül az ólakba etető rendszerébe.

***5. Elvárás:***

A hígtrágyakezelésre használt energia hatékony és minimalizált felhasználása.

***5. Értékelés:***

A tevékenység végzése során keletkező jelentős mennyiségű **hígtrágya** keletkezésével, tárolásával, elhelyezésével kell számolni.

A telepen jelenleg meglévő 2 db hizlalda és 1 db malacnevelő és 1db tenyész épületben hígtrágyás tartási mód valósult meg. További egy hizlalda bővítését tervezik, szintén lagúnás rendszerű lesz.

Az épületekben 80 cm mély lagúna van kialakítva. A lagúna felett 13 cm vastag taposórács épül. A lagúna vízzáróságát 20 cm vastag, vízzáró adalékkal összeállított vasalt beton biztosítja.

Az állattartó épületekben keletkező hígtrágya új, A300 KGEM gravitációs elvezető hálózat vezeti a központi gyűjtő-átemelő aknába. Az akna a tervezett hígtrágyatároló medencék közelébe került megépítésre.

A központi gyűjtő-átemelő akna szintvezérelt, a beépített BAMER homogenizáló átemelő szivattyúkormányzó tolózárak segítségével tölti a 2 db, egyenként 4.000 m3-es vasbeton hígtrágya tárolókat.

**Víz felhasználás csökkentése**

A telepre jellemző főbb, vízfogyasztással járó tevékenységek a következők:

* az állatok itatása,
* az épületek és etető berendezések takarítása és fertőtlenítése,
* a sertéstelepi dolgozók tisztálkodása

***1. Elvárás:***

Csökkenteni kell a vízvezetékekből származó elfolyást, szivárgást. Ennek érdekében:

* A felszín feletti vízvezetékeket megfelelően védeni kell a fagy ellen
* A tömlőkön biztonsági elzárókat (pl. szelepeket) kell alkalmazni
* A használaton kívüli vezeték szakaszokat ki kell üríteni és le kell zárni

***1. Értékelés:***

A hálózatról történő vízfelhasználást havonta regisztrálják a nyomócsőre szerelt vízóra leolvasásával. A telepi létesítmények nem rendelkeznek külön vízórával.

A továbbá a meglévő, jelenleg nem használt vízellátó rendszer vízjogi üzemeltetési engedéllyel rendelkezik. Felújítást követően, engedélyeztetni fogják.

A tervezett vízi létesítmény – kút - nem tartozik a 123/1997.(VII.18.) Kormányrendelet hatálya alá.

A telep területén levő felszín feletti vízvezetékek az istállókon belül helyezkednek el, amelyek fagymentesnek tekinthetőek. Más területeken levők megfelelő szigeteléssel védettek.

A sertéstelepen szakképzett vízszerelőt alkalmaznak, aki folyamatosan karbantartja a vízhálózatot és itató berendezéseket, megszünteti a tömítetlenségből származó vízelfolyást.

***2. Elvárás:***

Csökkenteni kell a tisztítás során használt víz mennyiségét.

Ennek érdekében:

* Ravasszal kell ellátni minden tömlőt és egyéb mosó berendezést
* Vakarással vagy keféléssel kell előtisztítani a felületeket lemosás előtt

***2. Értékelés:***

A mosótömlők és a magasnyomású Sterimob típusú berendezések kézi gyorselzáróval vannak ellátva, a vizet csak a szükséges ideig és mennyiségben használják.

A vizes takarítást megelőzi a szennyezett felületek kézi letakarítása, előáztatás és fellazítás.

***3. Elvárás:***

Csökkenteni kell az itatás során használt víz mennyiségét.

Ennek érdekében:

* Víztakarékos itató berendezéseket kell használni

***3. Értékelés:***

Az önitató egységek, un. aktív itatók sorába tartozó nyomószelepes, csészés itatók (víztakarékos), melyek csak a szükséges és elfogyasztható mértékig engedik az állatokat a vízhez, ezzel kizárják a fölösleges víz kipocsálását.

**Levegőbe történő kibocsátások csökkentése**

***1. Elvárás:***

A hazai környezetvédelmi előírások nem írnak elő bűzkibocsátás esetén levegőtisztaság védelmi határértéket.

A 21/2001. (II.14.) Kormányrendelet (továbbiakban R.) 6. § (1) szerint „A rendelet 2. számú mellékletében felsorolt tevékenységek esetében a tevékenységet folytató beruházónak a mellékletben meghatározott kiterjedésű védelmi övezetet (Kvt. 34. §) kell kialakítani - a 27. § (2) bekezdése szerint korszerűsített (rekonstruált) légszennyező források kivételével - az új légszennyező források körül.

A R. 2. számú mellékletében felsorolt állattartási tevékenységek között *7.2 b)és c)* pontja alapján a sertéstartás esetén ír elő védelmi övezet kialakítási követelményt, így jelen telep esetében - mivel a tartani tervezett állatlétszám a R.-ben meghatározott létszámot meghaladja - védelmi övezet kialakítását el kell végezni.

A R. 6.§ (2) bekezdése kimondja, hogy a védelmi övezet nagyságát a környezetvédelmi hatóság a környezetvédelmi engedélyben, illetőleg az egységes környezethasználati engedélyben határozza meg.

A R. 6.§ (6) bekezdés szerint a környezetvédelmi hatóság a 2. sz. melléklet *A)-D)* pontjainál előírt legalacsonyabb (500 m ) mértékénél kisebb védelmi övezetet is meghatározhat, ugyanakkor feltételül szabja, hogy a bűzzel járó tevékenység során az elérhető legjobb technikát kell alkalmazni annak érdekében, hogy ne, vagy a lehető legkisebb mértékben kerüljön a lakosságot zavaró bűz a légtérbe.

A sertéstelepen a bűz és gáz (ammónia) kibocsátás csökkentése jelenti a fő feladatot.

***1. Értékelés:***

A bűzkibocsátás érdekében a Kft a következő aktív módszereket alkalmazza:

* A sertéstelepen a hígtrágya átmeneti tárolására 2 db 4.000 m3/db hasznos térfogatú tároló fog megépülni a jogszabályoknak megfelelő műszaki védelemmel.
* Az etetett takarmány összetétele (optimális fehérje és ásványi anyag tartalom és összetétel esetén a táp hasznosulása hatékonyabb, vagyis ugyanazon tápmennyiség esetén kevesebb trágya képződik).
* A sertésnevelő épületek szellőztető rendszerét részletesen ismertettük a 2.1. fejezetben. A szellőztető rendszer teljesem automatizált, SKOV DOL 234 típusú klímakomputer vezérli. A komputer a belsőlégtérben észleli a levegő ammónia tartalmát és 5 ppm értéknél beindítja a szellőztető berendezést. Ezzel a légszennyező anyagok kis dózisokba jutnak a szabadtéri légtérbe. Természetesen a kibocsátott légszennyező anyag mennyisége naponta ezáltal nem csökken, csak a kibocsátás válik kis mennyiségekben folyamatossá.

A sertéstartó telep Sajószöged közigazgatási külterület, a 018/1 hrsz. ingatlanokon valósult, illetve valósul meg.

A sertésnevelő telep a Tiszaújváros-Miskolc 35. sz. főközlekedési út jobb oldalán, Sajószöged településtől 1.204 m, Nagycsécs településtől 931 m m távolságra található. A távolság és az uralkodó szélirány miatt a településeken lakosságát zavaró bűz- és zajterhelés nem alakul ki.

A takarmánykeverékekben a nyers fehérje tartalmat szintetikus aminosavak alkalmazásával csökkentették.

A sertéstelep levegővédelmi szempontú közvetlen hatásterületét a 21/2001-es Korm. r. hatásterületet megállapítására vonatkozó szabályozás B feltétele alapján állapítottunk meg a **bűz komponensekre.**

A **valódi hatásterületet azon komponens szabja meg, melynek hatása a legtávolibbnak adódik**, a hatásterület számítási módszerek alapján.

A maximum koncentráció nem éri el az 1 SZE/m3 küszöbértéket.

A csúcskoncentráció 6 m-en alakul ki, ahol a 0,2 SZE/m3-t sem haladja meg.

A maximális ammónia koncentráció a felületi forrástól 12 m-re alakul ki, ahol eléri az 69,4 ug/m3-t. A hatásterületet **az ammónia** immisszió jelöli ki.

A korábbiakban részletezett transzmissziós számítások és az EU-s követelményeket is kielégítő szellőző rendszer alapján a telepen folytatott sertéstartási tevékenység **levegőtisztaság védelmi szempontú védelmi övezetét 210 m távolságra van meghatározva, a biztonság javára a sertéstelepet határoló kerítés vonalától mérve.**

***2. Elvárás:***

Csökkenteni kell a hígtrágyatárolásból származó bűz és gáz (ammónia) kibocsátást.

***2. Értékelés:***

A telephelyen az EU-s és a honi jogszabályoknak megfelelő hígtrágya tároló tartály létesült.

**Talajba és talajvízbe történő kibocsátások csökkentése**

A 219/2004. (VII.21.) Kormányrendelet a felszín alatti vizek minőségét érintő tevékenységekkel összefüggő egyes feladatok rendelkezéseinek megfelelően, a működtető köteles megerősíteni, *hogy* nem bocsát szennyező anyagot felszín alatti vizekbe, sem közvetlen, sem közvetett módon, vagy, hogy amennyiben bocsát ki ilyen anyagot, be kell mutatnia az erre vonatkozó információkat, illetve megerősíteni, hogy a kibocsátást ellenőrzött körülmények között végzi. A kapcsolódó határértékekről a vonatkozó jogszabály (6/2009 (IV.14.) KvVM-EüM-FVM együttes rendelet a felszín alatti víz és a földtani közeg minőségi védelméhez szükséges határértékekről) rendelkezik.

***Általános BAT követelmények***

Alapvető szempont, hogy a trágya és más hulladékok keletkezési helyén és a tárolás során a talaj illetve talajvíz szennyeződését meg kell akadályozni.

Egyéb anyagok (pl. mosószerek, fertőtlenítőszerek, gyógyszerek, takarmányok) elfolyását illetve csepegését meg kell akadályozni.

Veszélyes anyagok kiürült tárolóedényeinek mosása során meg kell akadályozni az esetleges veszélyes anyag maradványok illetve a szennyezett mosóvíz elfolyását, csöpögését.

Az ilyen tárolóedények tárolása csak szivárgás elleni védelemmel ellátott aljzatú tárolóhelyen történhet, ahol a csurgalékvíz összegyűjtése és tárolása is megoldott. A veszélyes anyagok és tárolóedényeik kezelésekor mind a gyártó előírásait, mind a vonatkozó (veszélyes anyag és üzemanyag tárolási illetve veszélyes hulladék tárolási) jogszabályok előírásait be kell tartani.

A fenti alapelvekről az anyagokkal foglalkozó dolgozókat oktatás keretében tájékoztatni kell.

***BAT követelmények a trágya keletkezésre vonatkozóan***

A keletkező trágya mennyiségét a lehető legkisebb szintre kell csökkenteni

* A vízhálózat rendszeres karbantartásával meg kell előzni a csőtöréseket illetve az elszivárgásokat.
* A telep vízfogyasztását folyamatosan, mérőműszerrel kell nyomon követni, és a mért adatokat fel kell jegyezni.
* Az épületekből a trágya eltávolítására kizárólag olyan technológiák választhatók, melyek nem használnak fel pótlólagos vízmennyiséget, így nem növelik tovább a keletkezett trágya mennyiségét.
* A rendszeres takarítási műveletek során olyan technológiát kell alkalmazni, amellyel a takarításhoz szükséges víz illetve egyéb vegyi anyag mennyisége a minimumra szorítható (nagy nyomású vizes mosóberendezés, épületek előáztatása takarítás előtt).
* Az épületeknél olyan tetőkiképzést illetve esővíz elvezetési megoldást kell alkalmazni, mellyel megakadályozható az esővíz beszivárgása az épületekbe vagy a trágyatárolókba.
* A fenti alapelvekről a takarítást végző dolgozókat oktatás keretében tájékoztatni kell.

***BAT követelmények a trágya tárolásra vonatkozóan***

**Hígtrágya tároló kialakítása**

A központi gyűjtő-átemelő akna szintvezérelt, a beépített BAMER homogenizáló átemelő szivattyúkormányzó tolózárak segítségével tölti a 2 db, egyenként 4.000 m3-es vasbeton hígtrágya tárolókat.

Az évente keletkező hígtrágya mennyisége: 14.350 m3

A tervezett 2 db hígtrágya tároló, kör alakú, azonos műszaki kialakítással készül, az alábbiak szerint:

Műszaki adatok:

* Átmérő 32,0 m
* Magasság: 5,0 m
* Hasznos térfogat: 4.000 m3

Alaplemez

* 22 cm vasbeton lemez (S-54-es szulfátálló cementtel és VV4 vízzáró anyaggal keverve)
* 1,0 cm felületszivárgó réteg
* 40 cm tömörített kavics ágyazat
* termett talaj (Trg=85 %)

Oldalfal:

* vastagság: 28 cm (S-54-es szulfátálló cementtel és VV4 vízzáró anyaggal keverve)
  + dilatációnál 1\* illetve 2 \*-es fugaszalag tömítéssel

A tervezett hígtrágyatárolóhoz legközelebbi

* felszíni víz (Sajó folyó): 175 m
* ivóvíz termelő kút (sertéstelep 1. sz. kút): 115 m

A tervezett sertéstelepi bővítést követően a megépítésre kerülő hígtrágya tároló tartályok kapacitása fogadni tudja a telephelyen keletkező hígtrágya 6 havi mennyiségét.

Vtárolókapacitás > V6havi hígtrágyamennyiség

8.000 m3 > 7.175 m3

**A tervezett helyen és az adott műszaki paraméterekkel történő hígtrágya tároló elhelyezése megfelel a hatályos jogszabályokban foglaltaknak.**

***Általános BAT követelményeknek való megfelelés értékelése***

A sertéstelep illetve járulékos létesítményeinek folyamatos működéséhez kapcsolódóan az üzemelés időszakára a környezeti elemek közül a felszín alatti vízre vonatkozóan monitoring rendszer üzemeltetését továbbra is szükséges.

Ennek érdekében a Kft-nek tovább kell üzemeltetni a telephelyen meglévő és engedélyezett monitoring rendszert, az 1752-4/2005. sz. vízjogi üzemeltetési engedélynek megfelelően.

A meglévő monitoring rendszer a következő:

|  |  |  |  |  |
| --- | --- | --- | --- | --- |
| **Monitoring kút** | | | | |
| **jele** | **Talpmélysége**  **(m)** | **Terepszintje**  **(mBf.)** | **EOV koordinátája (m)** | |
| **Y** | **X** |
| M-1 | 8,0 | 98,15 | 793.443 | 291.938 |
| M-2 | 8,0 | 100,59 | 793.382 | 291.879 |
| M-3 | 8,0 | 100,33 | 793.555 | 291.847 |

Figyelemmel kísért víztípus: talajvíz.

A vizsgálati eredmények alapján megállapítható, hogy a kutakban vizsgált komponensek közül az alapállapot felméréskor az M-1 és M-2 kutakban a foszfát, az M-3 kútban a nitrát tartalom haladta meg a 10/2000. (VI.2.) KöM-EüM-FVM-KHVM együttes rendeletben megállapított (B) szennyezettségi határértékeket.

Az alapállapotot követően a vizsgált komponensek egyike sem haladta meg az azóta hatályba lépett 6/2009 (IV.14.) KvVM-EüM-FVM együttes rendeletben megállapított (B) szennyezettségi határértéket.

A felhasznált anyagok (mosószerek, fertőtlenítőszerek, takarmányok) elszóródását, elfolyását illetve csöpögését azok alkalmazási technológiájának gondos betartásával meg tudták előzni. A veszélyes anyagok elkülönített tárolása betonozott aljzatú, zárt tárolóhelyen történik, a tenyészépület elkülönített helységében.

A fenti alapelvekről az anyagokkal foglalkozó dolgozók rendszeres oktatás keretében tájékoztatást kapnak.

**Zajkibocsátás csökkentése**

***1. Elvárás:***

A technológiai folyamatokból származó zajkibocsátás csökkentése a 27/2008. (XII. 3.) KöM-EüM. együttes rendelet által meghatározott határértékek szerinti szintre.

***1. Értékelés:***

A mesterséges szellőztetést biztosító ventillátorok beépítésre kerültek, használatukra csak a meleg hőmérsékletű időszakokban, alkalomszerűen kerül sor.

A hőlégbefúvók használatára az alacsony hőmérsékletű hideg időszakokban kerül sor a jércenevelőkben. A telep területén telepíteni tervezett állomány megfelelő zajcsökkentő akadályt képez.

A takarmány szállítását és kiosztását megfelelő gépi eszközökkel végzik, abban az időszakban, amikor a környezeti zaj szint magas.

A sertések ki-beszállítása az állatvédelmi törvényben előírt szabályok szerint végzik, az ebből származó zajkibocsátás alacsony szintű.

A kommunális szennyvíz szippantását hétköznap, a nappali időszakban végzik.

A vágásérett sertések kiszállítása nappali időszakban történik.

A létesítmény akusztikai szempontú környezetét figyelembe véve a hatásterület nagysága sertéstelep telekhatárától; nappali vizsgálati felületenként:

|  |  |  |  |
| --- | --- | --- | --- |
| **Mérőfelület jel** | **Megnevezés** | **Hatásterület nagysága**  **(m)** | |
| nappal | éjjel |
| M10 | É-i telekhatár | 80 | - |
| M20 | DK-i telekhatár | 140 | - |
| M30 | D-i telekhatár | 200 | - |
| M40 | ÉNY-i telekhatár | 230 | - |

A dokumentációban leírtak alapján megállapítható, hogy a telephely zajkibocsátása határérték túllépést nem okoz.

**Hulladékgazdálkodás**

A sertéstelepen a következő hulladékok képződnek:

* Nem veszélyes hulladékok:
  + települési hulladékok: szilárd települési hulladék és kommunális szennyvíz
  + hígtrágya
  + állati hulla
* Veszélyes hulladékok:
  + állatgyógyászati eszközök

***Elvárás:***

Általános alapelv és elvárás a hulladékok keletkezésének és kibocsátások mennyiségének csökkentése, az elkülönített gyűjtés és kezelés.

**Nem veszélyes hulladékok kezelése települési hulladékok kezelése**

***Értékelés:***

A sertéstelep dolgozóitól eredően szilárd települési jellegű hulladék keletkezik, amelynek összetevői csomagoló anyagok, ételmaradék, használt papírtörlő stb., amelyet elkülönítve tárolóedényzetben helyeznek el.

A szilárd kommunális hulladékot heti rendszerességgel köszolgáltató szállítja el.

A szociális helyiségekben keletkező kommunális szennyvíz (≈392 m3/év) kiépített csatornán keresztül a szociális épület közelében lévő zárt beton gyűjtőaknákba kerül.

Szippantást követően a szennyvíz települési szennyvíztisztító telepre kerül.

A települési hulladékok kezelése megfelel az előírásoknak.

**Állati hulla kezelése**

***Értékelés:***

Az állati hullákat nap gyakorisággal gyűjtik össze.

A Kft azt a megoldást választotta, hogy egy újonnan építendő 11,4 m2-es épületbe helyezi el az állati tetemeket, amelyet az ATEV szállít el, szerződés alapján.

Az állati hulla kezelése és dokumentálása az előírásoknak megfelelően történik.

**Hígtrágya kezelése, hasznosítása**

***Értékelés:***

A központi gyűjtő-átemelő akna szintvezérelt, a beépített BAMER homogenizáló átemelő szivattyúkormányzó tolózárak segítségével tölti a 2 db, egyenként 4.000 m3-es vasbeton hígtrágya tárolókat.

Az évente keletkező hígtrágya mennyisége: 14.350 m3

Az összegyűjtött *hígtrágya szántóföldi hasznosítására* megoldott lesz a *9. sz. melléklet*ben szereplő földhasználati szerződés alapján. Az öntözéssel érintett területek nagysága 204 ha (szántó, rét, legelő, gyepművelésű ág). Az érintett területen, a 14.350 m3/év mennyiségű hígtrágya a talaj károsodása nélkül kihelyezhető.

**Veszélyes hulladékok kezelése**

**Állatgyógyászati eszközöktől származó hulladékok kezelése**

***Értékelés:***

Az állatgyógyászati tevékenység során keletkező veszélyes és nem veszélyes hulladékok ártalmatlanítónak kerül átadásra szerződés alapján.

Az állatorvosi tevékenységhez kapcsolódóan keletkező gyógyszeres göngyölegek átmeneti tárolása a tenyészépületben történik, megfelelően zárt tároló edényzetben. Az edényzet a göngyölegek fizikai és kémiai hatásainak ellenálló anyagból készül.

A telephelyen veszélyes hulladékot eredményező egyéb tevékenységet nem végeznek.

**Állategészségügyi és állatvédelmi vonatkozások**

***BAT Követelmények***

A nagy létszámú sertéstelepekre számos állategészségügyi és állatvédelmi előírás, jogszabály vonatkozik, melyek betartása a telepek számára kötelező.

**Állattartó létesítményre vonatkozó előírások**

Járványügyi szempontok miatt minden, a193/2001 (X.19.) Kormány rendelet hatálya alá eső telepen meg kell valósítani az alábbiakat:

* kerítés és kapu a telep köré
* öltöző fekete-fehér rendszerű
* kút
* takarmánytároló
* trágyakezelő telep és kerítése
* hullakamra (állati hullagyűjtő, boncolásra alkalmas helyiség)
* legalább egy nagynyomású fertőtlenítőgép

Az állatvédelmi előírásokat a 32/1999.(III.31.) és 20/2002.(III.14.) FVM rendeleteknek megfelelően tejesíteni kell.

***Értékelés***

A sertéstelep külön kerítéssel és kapuval ellátott.

A telepre gépjármű külön engedéllyel, a kiépített fertőtlenítő betontálcán keresztül juthat be. A személyi bejáró két lábfertőtlenítővel és egy kézfertőtlenítővel ellátott.

Az öltöző fekete-fehér rendszerű, a szociális épület megfelelő higíéniai eszközökkel felszerelt. A dolgozók munka- és védőruha ellátást kapnak.

Az állattartó épületek padozata, oldalfalai könnyen takaríthatók, fertőtleníthetők, a keletkezett szennyvíz, trágya, trágyalé maradéktalanul eltávolítható, a megfelelő csúszásmentesség, szellőztetés, világítás biztosított, a berendezések könnyen kezelhetők, takaríthatók és fertőtleníthetők, az állatok egészségét, testi épségét nem veszélyeztetik és nem balesetveszélyesek.

Az állatok itatására hálózati ivóvíz minőségű vizet használnak. A felhasznált víz minőségéről, annak rendszeres (legalább évenként egyszeri) laboratóriumi vizsgálatáról, a szolgáltató, az ÉRV Zrt. gondoskodik.

A tartott állatok fajáról, koráról, létszámáról, a benépesítés, vásárlás időpontjáról, az állatok származási helyéről, a születés, elhullás, értékesítés, kényszervágás adatairól, továbbá az alkalmazott gyógykezelés, védőoltás időpontjáról és ennek okairól folyamatos nyilvántartást vezetnek.

A telepen tartott állatállományának szervezett és folyamatos ellátásáról állatorvos gondoskodik.

A telep megfelelő fertőtlenítő eszközökkel (2 db magasnyomású mosóberendezés ) és vegyszerekkel felszerelt, amelyek az ÁNTSZ engedélyével, az előírásoknak megfelelően tárolnak és alkalmaznak.

A vízszennyezés és a bűzhatás elkerülése, valamint a kártevők által terjesztett betegségek elleni védelem érdekében az állati hullákat biztonságos helyen tárolják és ártalmatlanítják.

A telep boncoló helyiséggel rendelkezik.

**Monitoring rendszer**

***BAT Követelmények***

Olyan monitoring rendszer bevezetésére van szükség, mely minden mintavétel, laboratóriumi elemzés, mérés, vizsgálat és karbantartás eredményét rögzíti, a létesítmény engedélye előírásainak megfelelően. A monitoring rendszer kiterjedhet többek között a következőkre:

* Levegőbe történő kibocsátások (büz is) nyomon követése
* Vízbe történő kibocsátások nyomon követése
* Talajba, talajvízbe történő kibocsátások nyomon követése
* Zaj kibocsátások nyomon követése
* Anyag-, víz-, energiafelhasználás nyomon követése
* Az állategészségügyi hatóság által előírt speciális monitoring követelmények teljesítése

***Értékelés és javaslatok***

Rendszeres monitoring tevékenységeket kell végezni a telephelyen, a környezetvédelmi, vízügyi, állategészségügyi, talajvédelmi engedélyek előírásainak megfelelően.

A sertéstelepen folyó tevékenység ellenőrzésére és nyomon követésére a BAT szempontokat figyelembe vevő monitoring rendszer alapjaiban meglesz.

A telephelyen minden engedély, jelentés, terv, jegyzőkönyv, stb. egy példányát meg kell őrizni, és a hatóságok kérésére azokat be kell mutatni.

Az alábbi dokumentumokat kell folyamatosan vezetni és megőrizni:

* A teljes engedélykérelmi dokumentáció, és az egységes környezethasználati engedély (a hozzá tartozó intézkedési tervekkel, pl. járványvédelmi, tűzvédelmi, stb.)
* Talajba, talajvízbe szennyező anyag bevezetésére, elhelyezésére vonatkozó engedély és kapcsolódó jelentések
* Vízjogi engedély
* Szerződés a megfelelő szolgáltatóval kommunális szennyvíz befogadására vonatkozóan
* Veszélyes anyagokkal folytatott tevékenységekre vonatkozó engedély, nyilvántartás az összes veszélyes anyagról, melyet a telepen tárolnak, illetve használnak
* Nyilvántartás az összes állatgyógyászati készítményről, melyet a telepen tárolnak, illetve használnak.
* Nyilvántartás az összes veszélyes hulladékról, mely a telepen keletkezett, melyet ott tárolnak, és a kapcsolódó éves jelentések
* Vízminőségi jelentések a kútra vonatkozóan
* Állatállomány nyilvántartása
* Vízmérő órák állásának feljegyzései
* Nyilvántartás a telepről elszállított és kijuttatott trágyáról, a vonatkozó jogszabályi követelményeknek megfelelően

A telepen keletkező veszélyes hulladékokról a meghatározott módon nyilvántartást kell vezetni, valamint anyagmérleget készíteni.

# 10. Nyilatkozzon – amennyiben volt ilyen – az elérhető legjobb technika alkalmazása érdekében végrehajtott fejlesztésekről

Az elérhető legjobb technikáról szóló nyilatkozatot az *7. számú melléklet* tartalmazza.

**Elérhető legjobb technika (BAT) követelményei – Jelenleg alkalmazott technológiák**

|  |  |
| --- | --- |
| **BAT követelmények** | **Jelenleg alkalmazott technológia** |
| **Területi elhelyezkedés, trágya kihelyezés, zaj és bűzhatásból eredő problémák megelőzése:**  Rendelkezésre álló terület a trágya kijuttatására, hogy az ne veszélyeztesse a felszín és felszín alatti vizek minőségét. | Jelenleg injektálásos módszert alkalmaznak a kijuttatásra. A követelményeknek megfelelően. Előzetes talajvizsgálat történt az adott területekre. A felszín és felszín alatti vizeket nem veszélyezteti. A mindenkori uralkodó szélirányt figyelembe véve történt a kijelölés. |
| **Kibocsátások és alapanyag felhasználás csökkentése:**  A tápanyag tartalmát úgy kell megválasztani, hogy biztosítsa az állatoknak az előirányzott termelési szint eléréséhez szükséges tápanyagmennyiséget, de a lehető legkevesebb tápanyag jusson ki a trágyába. A fentiekkel összefüggésben törekedni kell a trágya nitrogén és foszfor tartalmának csökkentésére.  Olyan etetési technológiát kell alkalmazni, amely lehetővé teszi a kiadott takarmánykeverékek pontos mennyiségének nyomon követését.  Meg kell akadályozni a kiszóródást. | A takarmányok alapanyagául szolgáló szemes terményeket, ill. a kész takarmány keverékeket laboratóriumi beltartalom és toxin vizsgálattal ellenőrzik az előállító üzemben. A Kft a telep takarmány alapanyagainál (premixek ) a takarmány adag optimalizálással kidolgozta a biológiai és hozam igények, valamint gazdaságossági elvek alapján az egyes sertés korcsoportok takarmány adag összetételét és napi adagját.  Spirálos behordó rendszert alkalmaznak. |
| **Energia felhasználás:**  Amennyiben az istállók és a szociális épület fűtéséhez jelentős energia mennyiséget használnak fel, jelentős költségmegtakarítás, valamint széndioxid kibocsátás csökkentés érhető el, ha a legjobban hasznosuló energiaforrást alkalmazzák (pl. elektromos energia helyett gáztüzelésű berendezést). Csökkenteni kell minden technológiai folyamat során felhasznált energiamennyiséget.  (Fűtés, hűtés, trágya kezelés, szellőztetés, takarmányozás, stb.) | A fűtéshez PB gáz üzemű berendezéseket használnak. A hőmérséklet szabályozása automatikus hőfok szabályozókkal történik. A szociális épület fűtését 1 db 32 kW névleges hő teljesítményű melegvizes gázkazán –Junkers ZSC28-1 típusú-, valamint 2 db, 5,4 kW teljesítményű gázkonvektor biztosítja. Földgázüzemű IH-AR 100 típusú – összesen 3 db 116 kW – hőlégfúvó biztosítja a tenyész- és a malacnevelő épület fűtését. Az állattartó épületek természetes szellőztetést lehetővé tevő nyílászárókkal és gerincszellőzőkkel vannak felszerelve. A mesterséges szellőztetésre szolgáló elektromos ventillátorokat teljesen automatikus üzeműek, számítógép vezérléssel. Az istállók megvilágítását természetes fényhatású energiatakarékos világítótestekkel oldják meg. A garantált fényintenzitás maximum 25 Lux/m2.  Az ömlesztett takarmányok telepre történő szállítására és a tároló tornyokba juttatására zárt tartályú, légszállító rendszerű eszközt használnak. Az istállók mellett elhelyezett takarmánytároló tornyokból a takarmány behordó csiga segítségével kerül az ólakba etető rendszerébe. Az állattartó épületekben keletkező hígtrágya új, A300 KGEM gravitációs elvezető hálózat vezeti a központi gyűjtő-átemelő aknába. Az akna a tervezett hígtrágyatároló medencék közelébe került megépítésre. A központi gyűjtő-átemelő akna szintvezérelt, a beépített BAMER homogenizáló átemelő szivattyúkormányzó tolózárak segítségével tölti a 2 db, egyenként 4.000 m3-es vasbeton hígtrágya tárolókat. |
| **Vízfelhasználás csökkentése:**  Csökkenteni kell a vízvezetékekből származó elfolyást, szivárgást. Csökkenteni kell a tisztítás során használt víz mennyiségét.  Csökkenteni kell az itatás során használt víz mennyiségét. | A hálózatról történő vízfelhasználást havonta regisztrálják a nyomócsőre szerelt vízóra leolvasásával. A telep területén levő felszín feletti vízvezetékek az istállókon belül helyezkednek el, amelyek fagymentesnek tekinthetőek. Más területeken levők megfelelő szigeteléssel védettek. A sertéstelepen szakképzett vízszerelőt alkalmaznak, aki folyamatosan karbantartja a vízhálózatot és itató berendezéseket, megszünteti a tömítetlenségből származó vízelfolyást. A mosótömlők és a magasnyomású Sterimob típusú berendezések kézi gyorselzáróval vannak ellátva, a vizet csak a szükséges ideig és mennyiségben használják. Az önitató egységek, un. aktív itatók sorába tartozó nyomószelepes, csészés itatók (víztakarékos), melyek csak a szükséges és elfogyasztható mértékig engedik az állatokat a vízhez. |
| **Levegőbe történő kibocsátások csökkentése:**  A hazai környezetvédelmi előírások nem írnak elő bűzkibocsátás esetén levegőtisztaság védelmi határértéket. A 21/2001. (II.14.) Kormányrendelet (továbbiakban R.) 6. § (1) szerint „A rendelet 2. számú mellékletében felsorolt tevékenységek esetében a tevékenységet folytató beruházónak a mellékletben meghatározott kiterjedésű védelmi övezetet (Kvt. 34. §) kell kialakítani. Csökkenteni kell a hígtrágyatárolásból származó bűz és gáz (ammónia) kibocsátást. | Az etetett takarmány összetétele (optimális fehérje és ásványi anyag tartalom és összetétel esetén a táp hasznosulása hatékonyabb, vagyis ugyanazon tápmennyiség esetén kevesebb trágya képződik). A szellőztető rendszer teljesem automatizált, SKOV DOL 234 típusú klímakomputer vezérli. A komputer a belsőlégtérben észleli a levegő ammónia tartalmát és 5 ppm értéknél beindítja a szellőztető berendezést. Ezzel a légszennyező anyagok kis dózisokba jutnak a szabadtéri légtérbe. Természetesen a kibocsátott légszennyező anyag mennyisége naponta ezáltal nem csökken, csak a kibocsátás válik kis mennyiségekben folyamatossá.  A telephelyen az EU-s és a honi jogszabályoknak megfelelő hígtrágya tároló tartály létesült. |
| **Talajba és talajvízbe történő kibocsátások csökkentése:**  A 219/2004. (VII.21.) Kormányrendelet a felszín alatti vizek minőségét érintő tevékenységekkel összefüggő egyes feladatok rendelkezéseinek megfelelően, a működtető köteles megerősíteni, hogy nem bocsát szennyező anyagot felszín alatti vizekbe, sem közvetlen, sem közvetett módon, vagy, hogy amennyiben bocsát ki ilyen anyagot, be kell mutatnia az erre vonatkozó információkat, illetve megerősíteni, hogy a kibocsátást ellenőrzött körülmények között végzi. Alapvető szempont, hogy a trágya és más hulladékok keletkezési helyén és a tárolás során a talaj illetve talajvíz szennyeződését meg kell akadályozni. Egyéb anyagok (pl. mosószerek, fertőtlenítőszerek, gyógyszerek, takarmányok) elfolyását illetve csepegését meg kell akadályozni. Veszélyes anyagok kiürült tárolóedényeinek mosása során meg kell akadályozni az esetleges veszélyes anyag maradványok illetve a szennyezett mosóvíz elfolyását, csöpögését.  A veszélyes anyagok és tárolóedényeik kezelésekor mind a gyártó előírásait, mind a vonatkozó (veszélyes anyag és üzemanyag tárolási illetve veszélyes hulladéktárolási) jogszabályok előírásait be kell tartani. A keletkező trágya mennyiségét a lehető legkisebb szintre kell csökkenteni. A telep vízfogyasztását folyamatosan, mérőműszerrel kell nyomon követni, és a mért adatokat fel kell jegyezni. A rendszeres takarítási műveletek során olyan technológiát kell alkalmazni, amellyel a takarításhoz szükséges víz illetve egyéb vegyi anyag mennyisége a minimumra szorítható (nagy nyomású vizes mosóberendezés, épületek előáztatása takarítás előtt). | A központi gyűjtő-átemelő akna szintvezérelt, a beépített BAMER homogenizáló átemelő szivattyúkormányzó tolózárak segítségével tölti a 2 db, egyenként 4.000 m3-es vasbeton hígtrágya tárolókat. A megépítésre kerülő hígtrágya tároló tartályok kapacitása fogadni tudja a telephelyen keletkező hígtrágya 6 havi mennyiségét.  A tervezett helyen és az adott műszaki paraméterekkel történő hígtrágya tároló elhelyezése megfelel a hatályos jogszabályokban foglaltaknak. A veszélyes anyagok elkülönített tárolása betonozott aljzatú, zárt tárolóhelyen történik, a tenyészépület elkülönített helységében. A fenti alapelvekről az anyagokkal foglalkozó dolgozók rendszeres oktatás keretében tájékoztatást kapnak. |
| **Zajkibocsátás csökkentése:**  A technológiai folyamatokból származó zajkibocsátás csökkentése a 27/2008. (XII. 3.) KöM-EüM. együttes rendelet által meghatározott határértékek szerinti szintre. | A mesterséges szellőztetést biztosító ventillátorok beépítésre kerültek, használatukra csak a meleg hőmérsékletű időszakokban, alkalomszerűen kerül sor.A hőlégbefúvók használatára az alacsony hőmérsékletű hideg időszakokban kerül sor a jércenevelőkben. A telep területén telepíteni tervezett állomány megfelelő zajcsökkentő akadályt képez.A takarmány szállítását és kiosztását megfelelő gépi eszközökkel végzik, abban az időszakban, amikor a környezeti zaj szint magas.A sertések ki-beszállítása az állatvédelmi törvényben előírt szabályok szerint végzik, az ebből származó zajkibocsátás alacsony szintű. A dokumentációban leírtak alapján megállapítható, hogy a telephely zajkibocsátása határérték túllépést nem okoz. |
| **Hulladékgazdálkodás:**  Általános alapelv és elvárás a hulladékok keletkezésének és kibocsátások mennyiségének csökkentése, az elkülönített gyűjtés és kezelés. | A sertéstelepen szilárd települési jellegű hulladék keletkezik, amelynek összetevői csomagoló anyagok, ételmaradék, használt papírtörlő stb., amelyet elkülönítve tárolóedényzetben helyeznek el.A szilárd kommunális hulladékot heti rendszerességgel köszolgáltató szállítja el.A szociális helyiségekben keletkező kommunális szennyvíz (≈392 m3/év) kiépített csatornán keresztül a szociális épület közelében lévő zárt beton gyűjtőaknákba kerül. Az állati hullákat nap gyakorisággal gyűjtik össze.A Kft azt a megoldást választotta, hogy egy újonnan építendő 11,4 m2-es épületbe helyezi el az állati tetemeket, amelyet az ATEV szállít el, szerződés alapján.Az állati hulla kezelése és dokumentálása az előírásoknak megfelelően történik. Az összegyűjtött hígtrágya szántóföldi hasznosítására megoldott a szereplő földhasználati szerződés alapján. Az érintett területen, a 14.350 m3/év mennyiségű hígtrágya a talaj károsodása nélkül kihelyezhető. Az állatgyógyászati tevékenység során keletkező veszélyes és nem veszélyes hulladékok ártalmatlanítónak kerül átadásra szerződés alapján.Az állatorvosi tevékenységhez kapcsolódóan keletkező gyógyszeres göngyölegek átmeneti tárolása a tenyészépületben történik, megfelelően zárt tároló edényzetben. Az edényzet a göngyölegek fizikai és kémiai hatásainak ellenálló anyagból készül. A telephelyen veszélyes hulladékot eredményező egyéb tevékenységet nem végeznek. |
| **Állategészségügy és állatvédelmi előírások:**  A nagy létszámú sertéstelepekre számos állategészségügyi és állatvédelmi előírás, jogszabály vonatkozik, melyek betartása a telepek számára kötelező. Az állatvédelmielőírásokat a 32/1999.(III.31.) és 20/2002.(III.14.) FVM rendeleteknek megfelelően tejesíteni kell. Járványügyi szempontok miatt minden, a193/2001 (X.19.) Kormányrendelet hatálya alá eső telepen meg kell valósítani az alábbiakat:   * kerítés és kapu a telep köré * öltöző fekete-fehér rendszerű * kút * takarmánytároló * trágyakezelő telep és kerítése * hullakamra (állati hullagyűjtő, boncolásra alkalmas helyiség) * legalább egy nagynyomású fertőtlenítőgép | A sertéstelep külön kerítéssel és kapuval ellátott.A telepre gépjármű külön engedéllyel, a kiépített fertőtlenítő betontálcán keresztül juthat be. A személyi bejáró két lábfertőtlenítővel és egy kézfertőtlenítővel ellátott.Az öltöző fekete-fehér rendszerű, a szociális épület megfelelő higíéniai eszközökkel felszerelt. A dolgozók munka- és védőruha ellátást kapnak.Az állattartó épületek padozata, oldalfalai könnyen takaríthatók, fertőtleníthetők, a keletkezett szennyvíz, trágya, trágyalé maradéktalanul eltávolítható, a megfelelő csúszásmentesség, szellőztetés, világítás biztosított, a berendezések könnyen kezelhetők, takaríthatók és fertőtleníthetők, az állatok egészségét, testi épségét nem veszélyeztetik és nem balesetveszélyesek.Az állatok itatására hálózati ivóvíz minőségű vizet használnak. A felhasznált víz minőségéről, annak rendszeres (legalább évenként egyszeri) laboratóriumi vizsgálatáról, a szolgáltató, az ÉRV Zrt. gondoskodik.A tartott állatok fajáról, koráról, létszámáról, a benépesítés, vásárlás időpontjáról, az állatok származási helyéről, a születés, elhullás, értékesítés, kényszervágás adatairól, továbbá az alkalmazott gyógykezelés, védőoltás időpontjáról és ennek okairól folyamatos nyilvántartást vezetnek.A telepen tartott állatállományának szervezett és folyamatos ellátásáról állatorvos gondoskodik.A telep megfelelő fertőtlenítő eszközökkel (2 db magasnyomású mosóberendezés ) és vegyszerekkel felszerelt, amelyek az ÁNTSZ engedélyével, az előírásoknak megfelelően tárolnak és alkalmaznak.A vízszennyezés és a bűzhatás elkerülése, valamint a kártevők által terjesztett betegségek elleni védelem érdekében az állati hullákat biztonságos helyen tárolják és ártalmatlanítják.A telep boncoló helyiséggel rendelkezik. |
| **Monitoring rendszer:**  Olyan monitoring rendszer bevezetésére van szükség, mely minden mintavétel, laboratóriumi elemzés, mérés, vizsgálat és karbantartás eredményét rögzíti, a létesítmény engedélye előírásainak megfelelően. A monitoring rendszer kiterjedhet többek között a következőkre:   * Levegőbe történő kibocsátások (büz is) nyomon követése * Vízbe történő kibocsátások nyomon követése * Talajba, talajvízbe történő kibocsátások nyomon követése * Zaj kibocsátások nyomon követése * Anyag-, víz-, energiafelhasználás nyomon követése * Az állategészségügyi hatóság által előírt speciális monitoring követelmények teljesítése | A telephelyen minden engedély, jelentés, terv, jegyzőkönyv, stb. egy példányát meg kell őrizni, és a hatóságok kérésére azokat be kell mutatni. Az alábbi dokumentumokat kell folyamatosan vezetve vannak:   * A teljes engedélykérelmi dokumentáció, és az egységes környezethasználati engedély (a hozzá tartozó intézkedési tervekkel, pl. járványvédelmi, tűzvédelmi, stb.) * Talajba, talajvízbe szennyező anyag bevezetésére, elhelyezésére vonatkozó engedély és kapcsolódó jelentések * Vízjogi engedély * Szerződés a megfelelő szolgáltatóval kommunális szennyvíz befogadására vonatkozóan * Veszélyes anyagokkal folytatott tevékenységekre vonatkozó engedély, nyilvántartás az összes veszélyes anyagról, melyet a telepen tárolnak, illetve használnak * Nyilvántartás az összes állatgyógyászati készítményről, melyet a telepen tárolnak, illetve használnak. * Nyilvántartás az összes veszélyes hulladékról, mely a telepen keletkezett, melyet ott tárolnak, és a kapcsolódó éves jelentések * Vízminőségi jelentések a kútra vonatkozóan * Állatállomány nyilvántartása * Vízmérő órák állásának feljegyzései * Nyilvántartás a telepről elszállított és kijuttatott trágyáról, a vonatkozó jogszabályi követelményeknek megfelelően |

# Mellékletek

1. **Felelősségvállalási nyilatkozat**
2. **Érvényes szakértői jogosultság az élővilág-védelmére**
3. **Az alapállapot jelentés mellőzésének indoklása**
4. **A létesítmény által igénybe vett terület helyszínrajza**
5. **Környezeti hatásokat jelölő térkép**
6. **A sertésteleppel szomszédos ingatlanok helyrajzi azonosítói**
7. **Az elérhető legjobb technikáról szóló nyilatkozat**